ཁོང་ཚོས་སྐར་ཚོགས་ཟེར་བ་རྒྱུ་སྐར་ཆགས་སྟངས་ཀྱི་གནས་ཚུལ་མང་པོ་བཤད་ཀྱི་འདུགང་རང་ཚོའི་དཔེ་ཆའི་ནང་ལ་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཟེར་བ་དང༌།དེ་ནས་རབ་འབྱམས་རྒྱ་མཚོའི་རྒྱུད་དང་པོ།གཉིས་པ།གསུམ་པ་སོགས་གང་ལྟར་འཇིག་རྟེན་གྱི་ཁམས་མཐའ་མེད་པ་བཤད་ཡོད།འདི་དག་གི་གནས་ཚུལ་ནང་པས་འགྲེལ་བཤད་རྒྱག་སྟངས་དང༌།ཚན་རིག་པས་བཤད་སྟངས་ཧ་ཅང་འདྲ་པོ་མང་པོ་ཡོང་གི་འདུགཡིན་ན་ཡང་ཉི་མ་དང༌།ཟླ་བའི་ཆེ་ཆུང་གི་ཚད་དང༌།འཛམ་གླིང་ནས་ཐག་རིང་ཐུང་གི་གནས་ཚུལ་རྣམས་ང་ཚོའི་མངོན་པ་མཛོད་ནང་གསལ་བ་ལྟར་ང་ཚོས་ཁས་ལེན་ཐབས་ཡོད་པ་མ་རེད།འདི་ཚོའི་གྲས་གནས་ཚུལ་ཐ་དད་རེད།དེ་མིན་གྱི་ཆེ་ས་སྤྱི་ཡོངས་ཀྱི་ཆ་ནས་ནང་པས་བཤད་སྟངས་དང༌།ཚན་རིག་པའི་བཤད་སྟངས་གཉིས་ཕན་ཚུན་མཐུན་ཕྱོགས་མང་པོ་འདུགའབྱུང་བའི་རང་བཞིན་ཐོག་ནས་ཡོང་སྟངས་དེ་ཚོའི་གྲས་ལ་ང་ཚོ་གོ་བསྡུར་བྱེད་རྒྱུ་མང་པོ་ཡོད།དེ་དོན་ཚན་གཅིག་རེད།